ગુજરાત : મુખ્ય મંત્રીના હસ્તે સન્માનિત થનાર બાળકને કેમ કરવી પડી મજૂરી?\nઆ ચિત્ર માટે કાંતિ રાઠવાને ઇનામ મળ્યું હતું

આ શબ્દો છે ગુજરાતના છોટા ઉદેપુર જિલ્લાના એક ગામમાં રહેતા 12 વર્ષના કાંતિ રાઠવાના. 

આ એ જ કિશોર છે જેને પૂર્વ મુખ્ય મંત્રી આનંદીબહેનના હસ્તે ઇનામ મળ્યું હતું. 

સ્વચ્છ ભારત અંગેની એક ચિત્ર સ્પર્ધામાં પ્રથમ નંબરે આવતા ખુદ મુખ્ય મંત્રીએ તેનું સ્વાગત કર્યું હતું.

જોકે, ત્યારબાદ કોઈને પણ ખબર ન હતી કે ક્યારે તેની પીંછી છૂટી ગઈ અને કોદાળી લઈને ખેતરમાં મજૂરી કરવાનો વારો આવ્યો. 

હાલ આ કાંતિ રાઠવાનું ચિત્ર પાઠ્યપુસ્તકમાં છપાયું છે અને તેને મજૂરી કરવાની નોબત આવી છે. 

જ્યારે આનંદીબહેને કર્યું સન્માન... 

કાંતિ રાઠવા અને તેમના માતાપિતા

છોટા ઉદેપુર જિલ્લાના કાછેલ ગામના કાંતિ રાઠવા 2015માં ત્રીજા ધોરણમાં અભ્યાસ કરતા હતા. 

એ વખતે રાજ્યમાં 'સ્વચ્છ ભારત અભિયાન' પર ચિત્ર સ્પર્ધા યોજવામાં આવી હતી. 

આ સ્પર્ધામાં કાંતિ એ દોરેલું ચિત્ર રાજ્યમાં પ્રથમ નંબરે આવ્યું હતું. 

તમે આ વાંચ્યું કે નહીં?

આ ચિત્ર સ્પર્ધામાં કાંતિએ કચરો વાળી રહેલા ગાંધીજીનું ચિત્ર દોર્યું હતું. 

જે બાદ તત્કાલિક મુખ્ય મંત્રી આનંદીબહેનના હસ્તે ગાંધીનગર બોલાવીને તેમને પુરસ્કાર સ્વરૂપે 2 હજાર રૂપિયા આપવામાં આવ્યા હતા. 

જોકે, આ સન્માન બાદ કાંતિનું શું થયું તેની કોઈને જાણી ન હતી. તેના હાથમાંથી રંગ, પીંછી અને પુસ્તકો જતાં રહ્યાં. 

આર્થિક સ્થિતિએ ભણતર છોડાવ્યું

શિક્ષક વિનોદ રાઠવા અને કાંતિના માતાપિતા

અભ્યાસથી મજૂરી સુધીની કહાણી

કાંતિના પરિવારની આર્થિક સ્થિતિ સારી નથી. તેના માતાપિતા હાલમાંપણ સુરેન્દ્રનગરમાં મજૂરી કરી રહ્યાં છે. 

ઇનામ મળ્યા બાદ કાંતિએ બે વર્ષ સુધી અભ્યાસ કર્યો હતો. પાંચમાં ધોરણ બાદ તેમને અભ્યાસ છોડવાની નોબત આવી. 

બીબીસી ગુજરાતી સાથે વાત કરતાં કાંતિ કહે છે, "મારા માતાપિતા સુરેન્દ્રનગરમાં મજૂરી કરે છે, મારા બે નાના ભાઈઓ અને બે બહેનો છે. તેઓ પણ માતાપિતા સાથે મજૂરી કરે છે."

"એ લોકો મજૂરીમાંથી એટલું કમાઈ શકતા નથી કે અમારું ઘર પણ ચાલે અને મને ભણાવવાનો ખર્ચ પણ ઉઠાવી શકાય."

તેણે કહ્યું, "મારા ભાઈ-બહેન મજૂરી કરે અને હું અહીં ભણું તે કેવી રીતે થાય? કંગાળ આર્થિક સ્થિતિને કારણે મારે ભણવાનું છોડવું પડ્યું અને હું છોડા ઉદેપુરથી સુરેન્દ્રનગર મજૂરી કરવા જતો રહ્યો."

પાઠ્યપુસ્તકમાં ચિત્ર પ્રકાશિત થયું પણ ખબર નહોતી

ત્રીજા ધોરણના પાઠ્યપુસ્તકમાં કાંતિ રાઠવાનું ચિત્ર

એનસીઈઆરટીના નવા પાઠ્યપુસ્તકો તાજેતરમાં...\n\ntl;dr:
"હું ખેત મજૂરી કરતો હતો ત્યારે મને ખબર પણ નહોતી કે મેં દોરેલું ચિત્ર પાઠ્યપુસ્તકના કવર તરીકે પ્રકાશિત થયું છે."